Lo 24 de febrer, poco antes d'as 06:00 hora de Moscú (UTC+3), Putin anunció que heba preso la decisión de lanzar una «operación militar especial» en o este d'Ucraína. En o suyo discurso, Putin afirmó que no i heba plans pa ocupar lo territorio ucrainián y que emparaba lo dreito d'os lugars d'Ucraína a l'autodeterminación. Dició que lo proposito d'a operación yera protecher a la chent en a rechión predominantment de fabla rusa de Dombás que, seguntes Putin, «dende fa ueito anyos, s'han enfrontinau a la rebaixada y lo chenocidio perpetraus per lo rechimen de Kiev». Putin tamién afirmó que Rusia buscaba la "desmilitarización y "desnazificación" d'Ucraína. Menutos dimpués de l'anuncio de Putin, se reportoron explosions en Kiev, Khárkiv, Odessa y Dombás.